b"\n_START_ARTICLE_\nAlejandro Berenguer Remiro\n_START_SECTION_\nCarrera de club\n_START_PARAGRAPH_\nFormat al planter del CA Osasuna, va debutar com a s\xc3\xa8nior al CA Osasuna B la temporada 2013\xe2\x80\x9314 a la Tercera Divisi\xc3\xb3._NEWLINE_El 10 de setembre de 2014 Berenguer va debutar com a professional substituint Kenan Kodro al minut 81 en una derrota per 0\xe2\x80\x932 a fora contra el Deportivo Alav\xc3\xa9s, a la Copa del Rei. Va debutar a Segona Divisi\xc3\xb3 el 10 de gener de l'any seg\xc3\xbcent, altre cop sortint des de la banqueta en un empat 1\xe2\x80\x931 a fora contra el Recreativo de Huelva._NEWLINE_Berenguer va marcar el seu primer gol com a professional el 30 d'agost de 2015, l'\xc3\xbanic del partit en una vict\xc3\xb2ria a casa contra el CD Mirand\xc3\xa9s. El seg\xc3\xbcent 29 de gener va ampliar el seu contracte fins al 2020, i va acabar la temporada amb tres gols en 39 partits jugats, en qu\xc3\xa8 l'equip va assolir l'ascens a La Liga._NEWLINE_Berenguer va debutar a primera divisi\xc3\xb3 el 22 de setembre de 2016, com a titular en una derrota a casa per 1\xe2\x80\x932 contra el RCD Espanyol. Va marcar el seu primer gol a primera el seg\xc3\xbcent 5 d'abril, l'\xc3\xbanic del partit en una vict\xc3\xb2ria a fora contra el Deportivo Alav\xc3\xa9s._NEWLINE_El 17 de juliol de 2017, Berenguer fou venut al club itali\xc3\xa0 Torino FC per  5.5 milions d'euros (m\xc3\xa9s un mili\xc3\xb3 addicional en bonus). Es va afegir una cl\xc3\xa0usula addicional d'1.5 milions m\xc3\xa9s pel cas que fos venut posteriorment a l'Athletic Club."